Diari Oficial de la Generalitat Valenciana


Sumari del DOGV 6032, del 10-06-2009 (2009/6677)

RESOLUCIÓ de 13 de novembre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Colorobbia España, SA, per a una indústria de fabricació de frites, esmalts i pigments ceràmics al terme municipal de Vilafamés (Castelló).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6032

Data del DOGV
:   10-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6677


Data del document
:   13-11-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Vilafamés
    * ceràmica
    * empresa privada

RESOLUCIÓ de 13 de novembre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Colorobbia España, SA, per a una indústria de fabricació de frites, esmalts i pigments ceràmics al terme municipal de Vilafamés (Castelló).  
 [2009/6677]  
Vist l'expedient de referència incoat a instància de Ramón Calabria Zafra i Antonio Nebot Aparici, en nom de l'empresa Colorobbia España, SA, amb CIF Y593913476 i domicili social a la carretera CV 160, km 16,3, polígon industrial Vilafamés I, a Vilafamés (Castelló), s'emet aquesta resolució de conformitat amb els següents  
Antecedents de fet  
Primer. Amb data 31 de març de 2005 el director general de Qualitat Ambiental va dictar una resolució per la qual es concedia l'autorització ambiental integrada a Colorobbia España, SA, amb el número 018-05/AAI/CV, per a la indústria de fabricació de frites, esmalts i pigments ceràmics, situada a la carretera CV 160, km 16,3, polígon industrial Vilafamés I, a Vilafamés (Castelló).  
Segon. Amb data 26 de juny de 2007 Juan Ramón Calabria Zafra i Antonio Nebot Aparici, en representació de la mercantil Colorobbia España, SA, van presentar a la Direcció Territorial de Territori i Habitatge de Castelló una sol·licitud per a fer una modificació que consideraven no substancial (denominada Ampliació núm. 15), que consistia fonamentalment en:  
- Modificació dels cremadors de dos forns de fusió de frites, canviant el sistema de combustió de gas-aire a gas-oxigen.  
- Baixa d'un assecador, dues mufles i un molí de boles.  
- Alta d'una mescladora, dos molins de pigments, dos filtres de mànegues i una instal·lació de recuperació de frita.  
A la sol·licitud s'adjunta una memòria justificativa de la modificació com a no substancial.  
Tercer. Prèviament, amb data 11 de juliol de 2006, la Direcció General de Qualitat Ambiental va emetre un escrit a través del qual qualificava com a no substancial la modificació (denominada Ampliació núm. 13) presentada per l'empresa amb data 9 de maig de 2006, que consistia en:  
- Substitució d'un filtre de via humida per un filtre de mànegues en un forn de fusió de frites.  
- Instal·lació d'un filtre de mànegues secundari en la nau de fusió de frites.  
- Instal·lació d'un nou forn de mufla de proves.  
- Ampliació de les plantes de compostos, amb dues plantes de dosificació automàtica.  
- Instal·lació d'una línia d'ensacament i paletització i un equip de trituració de frita a la nau d'assecatge micronitzat.  
- Instal·lació de dos molins de boles.  
- Una depuradora de vanadi a la planta de pigments.  
- Dues línies de calcinació de pigments automàtiques amb filtres de mànegues, que substitueixen dues mufles.  
- Tres sitges de matèries primeres.  
Quart. Així mateix, amb data 23 d'octubre de 2006, la Direcció General de Qualitat Ambiental va emetre un escrit a través del qual qualificava com a no substancial la modificació (denominada Ampliació núm. 14) consistent en la baixa de quatre forns de producció de frites ubicats a la nau 1, i la seua substitució per quatre forns de frites d'oxicombustió i la baixa d'una mufla i dos molins i d'una línia de calcinació, presentada per l'empresa amb data 29 de setembre de 2006 i també la suma de les dues modificacions (ampliacions números 13 i 14).  
Cinqué. Amb data 24 d'agost de 2007 es va notificar a l'Ajuntament de Vilafamés la qualificació de la modificació com a no substancial per part d'aquesta Conselleria i es va sol·licitar un informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de Prevenció de la Contaminació i Qualitat Ambiental.  
Sisé. Amb data 24 d'agost de 2007 es va notificar a l'empresa l'inici del tràmit de modificació d'ofici de la seua autorització ambiental integrada, i va ser requerida perquè completara la documentació aportant les noves taules resum actualitzades (que han d'incloure totes les modificacions) dels focus d'emissió a l'atmosfera, abocaments i els residus generats (taules de l'annex II del Decret 40/2004) i la descripció de la instal·lació de recuperació de frita que es pretén instal·lar, indicant la quantitat estimada de frita recuperada.  
Seté. Amb data 3 de setembre de 2007 es va comunicar al Servei de Protecció de l'Ambient Atmosfèric l'inici del tràmit de modificació d'ofici de la seua autorització ambiental integrada.  
Huité. Amb data 1 d'agost de 2007 l'empresa va aportar un informe de la Confederació Hidrogràfica del Xúquer de modificació de les característiques de la concessió d'aigües subterrànies de què és titular Colorobbia España, SA, i es va aprovar la transferència de l'aprofitament a la mercantil Mineral 2000, SA.  
Nové. Els dies 13 de setembre de 2007, 21 de setembre de 2007 i 13 de novembre de 2007, l'empresa va presentar documentació complementària a la sol·licitud de modificació i esmena d'errors.  
Deu. Amb data 19 d'octubre de 2007 l'Ajuntament de Vilafamés va emetre un informe favorable, en el qual indicava que les mesures correctores que figuren en la documentació presentada per a la modificació proposada, en les matèries de competència municipal, es consideren idònies i suficients.  
Onze. Amb data 12 d'agost de 2008 es va sol·licitar al Servei de Protecció de l'Ambient Atmosfèric un informe sobre si era necessari establir algun nou condicionant al funcionament de la instal·lació una vegada feta la modificació.  
Dotze. Com a conseqüència d'aquesta sol·licitud, es va incorporar a l'expedient l'informe emés pel Servei de Protecció de l'Ambient Atmosfèric en matèria de contaminació acústica de data 13 d'agost de 2008 i en matèria d'emissions de data 10 de setembre de 2008.  
Tretze. Amb data 10 de setembre de 2008 es va notificar a l'interessat l'inici del tràmit d'audiència relatiu a la resolució de la modificació d'ofici de l'autorització ambiental integrada, perquè en el termini de deu dies hàbils poguera al·legar i presentar els documents i les justificacions que estimara pertinents.  
Catorze. Amb data 8 d'octubre de 2008 l'empresa va presentar al·legacions a la proposta de resolució de modificació no substancial, en les quals sol·licitava que s'eliminara la descripció dels focus en la taula de focus d'emissió i que s'actualitzaren els valors límit d'emissió per als forns d'oxicombustió i la secció de calcinació i d'assecatge de colors ceràmics.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de Prevenció de la Contaminació i Qualitat Ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament Orgànic i Funcional de la Conselleria de Medi Ambient, Aigua, Urbanisme i Habitatge, resolc:  
Primer  
Modificar la resolució de 31 de març de 2005, per la qual s'atorga l'autorització ambiental integrada a l'empresa Colorobbia España, SA, amb el número 018-05/AAI/CV, per a la indústria de fabricació de frites, esmalts i pigments ceràmics, situada a la carretera CV 160, km 16,3, polígon industrial Vilafamés I, a Vilafamés (Castelló), en els aspectes següents:  
1. Valors límit d'emissió  
1.1. Atmosfera  
1.1.1. Emissions canalitzades  
S'inclou la llista de focus d'emissió, que queda de la manera següent:  
  
\* \* \* \* \*  
Per al contaminant NOx procedent dels forns de fusió de frites, que utilitzen la tecnologia d'oxicombustió, s'ha d'aplicar el factor d'emissió següent per tona de producte com a límit d'emissió:  
FE NOx = 10 kg NOx / Tona de frita produïda  
L'empresa haurà d'aportar a la Direcció General per al Canvi Climàtic, per a la seua aprovació, el protocol de determinació de la quantitat de frita produïda en els forns d'oxicombustió.  
Quant a la maquinària que es dóna d'alta, el filtre de mànegues per al molí nou que es pretén instal·lar hauria d'estar canalitzat a l'exterior de la indústria, així com qualsevol altre filtre de procés que es trobe en les instal·lacions, i computar-lo com un nou focus emissor de material pulverulent.  
Els valors límit d'emissió de contaminants provinents de les seccions de calcinació i assecatge de colors ceràmics són els següents:  
  
Les concentracions mesurades han d'estar referides sempre a condicions normals de pressió i temperatura (101,3 kPa i 273 K) per als equips d'oxicombustió.  
I referit a condicions normals de pressió i temperatura (101,3 kPa i 273 K), en base seca amb un contingut de O2 del 15% per als equips de combustió aire-gas.  
1.1.2. Emissions sonores  
Després de l'execució de les modificacions previstes, caldrà fer una nova auditoria acústica, a fi de comprovar que es compleixen els límits que estableix la Llei 7/2002, de 3 de desembre, de la Generalitat, de Protecció contra la Contaminació Acústica.  
3.1. Producció de residus  
S'autoritza la producció dels residus perillosos següents, sempre que la seua capacitat de generació anual siga de l'ordre de la magnitud que es detalla a continuació i la producció de frites en les instal·lacions del centre productiu detallat en l'annex I siga de l'ordre de 120.000 tones/any.  
Contra aquesta resolució, que no posa fi a la via administrativa, s'hi podrà presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 13 de novembre de 2008.- El director general per al Canvi Climàtic: Jorge Lamparero Lázaro.